APSTIPRINĀTS

VSIA „Paula Stradiņa klīniskā universitātes slimnīca”

iepirkuma komisijas

2017.gada 6.septembra sēdē

(protokols Nr.1)

**IEPIRKUMA**

**„Pneimopasts”**

**(identifikācijas Nr. PSKUS 2017/111)**

**NOLIKUMS**

Iepirkums tiek rīkots Publisko iepirkumu likuma (turpmāk – PIL) 9.panta noteiktajā kārtībā.

1. **Pasūtītājs**

Valsts sabiedrība ar ierobežotu atbildību „Paula Stradiņa klīniskā universitātes slimnīca”, reģistrācijas Nr.40003457109, Pilsoņu iela 13, Rīga, LV-1002.

1. **Kontaktpersona**

Par iepirkuma dokumentāciju un organizatoriska rakstura informāciju – Diāna Belozerova, tālrunis 67069736, e-pasta adrese: [stradini@stradini.lv](mailto:stradini@stradini.lv).

1. **Informācija par iepirkuma priekšmetu**
   1. Iepirkuma priekšmets ir pneimopasta izbūve, saskaņā ar iepirkuma “Pneimopasts”, identifikācijas Nr.2017/111 (turpmāk – Iepirkums) nolikuma (turpmāk – Nolikums) Tehnisko specifikāciju (Nolikuma 2.pielikums).
   2. Iepirkuma līguma izpildes termiņš – 10 (desmit) nedēļu laikā, saskaņā ar Iepirkuma līgumā noteikto.
   3. Iepirkuma priekšmeta apraksts un apjoms ir noteikts Tehniskajā specifikācijā.
   4. Pasūtītāja pieejamās finanšu iespējas – EUR 40 000,00 bez PVN.
   5. Pretendentam piedāvājums jāsagatavo un jāiesniedz par pilnu Iepirkuma priekšmeta apjomu. Nedrīkst iesniegt piedāvājuma variantus.
   6. CPV kods: 45231510-3 (saspiesta gaisa cauruļvadu būvdarbi pasta sūtījumiem).
   7. Iepirkuma priekšmets nav sadalīts daļās.
   8. Pasūtītājs organizē objekta apsekošanu. Objekta apskate ir iespējama darba dienās no pulksten 10.00-16.00 līdz piedāvājumu iesniegšanas termiņa beigām, iepriekš vienojoties par konkrētu apskates laiku ar 2.punktā norādīto kontaktpersonu.

**4. Iepirkuma identifikācijas Nr.** PSKUS 2017/111.

**5.** **Iepirkuma noteikumu saņemšana**

* 1. Nolikumu piegādātājs var saņemt to lejuplādējot elektroniskajā formātā Pasūtītāja mājaslapā [www.stradini.lv](http://www.stradini.lv) sadaļā „Iepirkumi”.
  2. Lejuplādējot Nolikumu, piegādātājs apņemas sekot līdzi Iepirkuma komisijas sniegtajām atbildēm uz piegādātāju jautājumiem, kas tiks publicētas minētajā interneta mājaslapā.

**Informācijas apmaiņas kārtība**

5.1. Iepirkuma komisija un piegādātāji ar informāciju apmainās rakstiski. Mutvārdos sniegtā informācija Iepirkuma ietvaros nav saistoša.

* 1. Ja piegādātājs ir laikus pieprasījis papildu informāciju par Nolikumā iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
  2. Jautājumuspar Nolikumā iekļautajām prasībām piegādātājs uzdod rakstiskā veidā, adresējot tos Iepirkuma komisijai un nosūtot tos elektroniski uz elektroniskā pasta adresi: [stradini@stradini.lv](mailto:stradini@stradini.lv). Jautājumi tiek sagatavoti elektroniskā veidā, pievienojot elektroniskajam pastam skenētu dokumentu, kuru paraksta piegādātāja paraksttiesīga persona.
  3. Ja piegādātājam nav iespējas izmantot elektronisko pastu, tas var iesniegt jautājumus par Nolikumā iekļautajām prasībām personīgi Pasūtītājam valsts sabiedrība ar ierobežotu atbildību „Paula Stradiņa klīniskā universitātes slimnīca” Iepirkumu daļā, 2.korpusā, Pilsoņu ielā 13, Rīgā darba dienās no pulksten 8.30 līdz 17.00 vai nosūtīt pa pastu.

1. **Piedāvājuma iesniegšana**
   1. Piedāvājums jāiesniedz līdz **2017. gada 18.septembra pulksten 10.00**.
   2. Piedāvājums iesniedz personīgi (darba dienās no pulksten 8.30 līdz 17.00) vai nosūtot pa pastu.
   3. Iesniegšanas vieta – valsts sabiedrība ar ierobežotu atbildību „Paula Stradiņa klīniskā universitātes slimnīca”, Iepirkumu daļa, Pilsoņu ielā 13, Rīgā, 2.korpusa 2.stāvā.
   4. Ja piedāvājums tiek sūtīts pa pastu, pasta sūtījumam jābūt nogādātam Nolikuma 6.3.punktā norādītajā adresē līdz Nolikuma 6.1.punktā noteiktajam termiņam un par to pilnu atbildību uzņemas iesniedzējs.
   5. Iepirkuma komisija neatvērtu piedāvājumu nosūta pa pastu uz pretendenta norādīto adresi vai nepieņem to un atdod personīgi, ja piedāvājums iesniegts vai piegādāts Pasūtītājam pēc Nolikuma 6.1. punktā norādītā piedāvājuma iesniegšanas termiņa beigām.
   6. Iesniegtais piedāvājums, izņemot Nolikuma 6.5.punktā noteikto gadījumu, ir Pasūtītāja īpašums un netiek atdots atpakaļ pretendentam.
   7. Pēc piedāvājumu iesniegšanas termiņa beigām pretendents nevar savu piedāvājumu grozīt un papildināt.
   8. Visi izdevumi, kas saistīti ar piedāvājuma sagatavošanu un iesniegšanu Iepirkumā jāsedz pretendentam.
2. **Piedāvājuma noformēšana**
   1. Iepirkumā iesniedz piedāvājuma dokumentu oriģinālu un kopiju. Uz piedāvājuma oriģināla titullapas jābūt norādei “ORIĢINĀLS”, bet uz piedāvājuma kopijas titullapas jābūt norādei “KOPIJA”. Ja tiek konstatētas pretrunas starp piedāvājuma dokumentu oriģinālu un kopiju, vērtēti tiek piedāvājuma dokumentu oriģināli. Pretendenta tehniskais un finanšu piedāvājums papildus ir jāiesniedz elektroniski MS Excel (vai ekvivalentā) formātā (CD,USB vai citā datu nesējā), saskaņā ar mājaslapā [www.stradini.lv](http://www.stradini.lv), sadaļā “Iepirkumi” formu, kas atrodama pie informācijas par Iepirkumu.
   2. Piedāvājums pretendentam jānoformē un jāiesniedz vienā iesietā sējumā. Sējumā dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu. Uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, uz kuras jānorāda cauršūto lapu skaits, ko ar savu parakstu apliecina pretendenta pārstāvis.
   3. Piedāvājums iesniedzams aizlīmētā iepakojumā, uz kura jānorāda:

|  |
| --- |
| VSIA “Paula Stradiņa klīniskā universitātes slimnīca”  Pilsoņu iela 13, Rīga, LV-1002, Latvija  Pretendenta nosaukums, reģ. Nr., juridiskā adrese, tālrunis, e-pasts  **Iepirkumam „Pneimopasts”,**  **iepirkuma identifikācijas Nr. PSKUS 2017/111”**  **Neatvērt piedāvājumu līdz 2017.gada 18.septembra pulksten 10.00!** |

* 1. Piedāvājums sastāv no Nolikuma 10., 11. un 12. punktā noteiktajiem dokumentiem.
  2. Piedāvājuma dokumentiem jābūt skaidri salasāmiem, bez labojumiem.
  3. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno tulkojums latviešu valodā. Ja pretendents piedāvājumā iesniedz dokumenta/-u tulkojumu/-us, tulkojuma/-u pareizība ir jāapliecina. Par dokumentu tulkojuma atbilstību oriģinālam atbild pretendents.
  4. Dokumentu kopijas jāapliecina normatīvajos aktos noteiktajā kārtībā. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
  5. Pretendents iesniedz parakstītu piedāvājumu. Piedāvājumu paraksta pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstošas pilnvaras oriģinālu vai apliecinātu kopiju.
  6. Ja pretendents piedāvājumā iekļauj informāciju, kas satur komercnoslēpumu, pretendents to norāda piedāvājumā.

1. **Pretendentu atlases prasības**

8.1. Attiecībā uz pretendentu, kuram būtu piešķiramas Iepirkuma līguma slēgšanas tiesības, nepastāv PIL 9.panta astotās daļas 1., 2., 3. vai 4.punktā noteiktie pretendenta izslēgšanas nosacījumi, t.i., Pasūtītājs izslēdz pretendentu no dalības Iepirkumā jebkurā no šādiem gadījumiem:

8.1.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

8.1.2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;

8.1.3. Iepirkuma procedūras dokumentu sagatavotājs (Pasūtītāja amatpersona vai darbinieks), Iepirkuma komisijas loceklis vai eksperts ir saistīts ar pretendentu PIL [25.panta](https://likumi.lv/doc.php?id=287760#p25) pirmās un otrās daļas izpratnē vai ir ieinteresēts kāda pretendenta izvēlē, un Pasūtītājam nav iespējams novērst šo situāciju ar mazāk pretendentu ierobežojošiem pasākumiem;

8.1.4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai Nolikumā, kā arī uz personālsabiedrības biedru, ja pretendents ir personālsabiedrība, ir attiecināmi PIL 9.panta astotās daļas [1.](https://likumi.lv/doc.php?id=287760#p1), [2.](https://likumi.lv/doc.php?id=287760#p2) un [3.punkta](https://likumi.lv/doc.php?id=287760#p3) nosacījumi.

|  |  |
| --- | --- |
| **9. Pretendenta kvalifikācijas prasības** | **10. Pretendentam jāiesniedz šādi pretendenta kvalifikāciju apliecinoši dokumenti** |
| 9.1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, normatīvajos aktos noteiktajos gadījumos. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība). | 10.1. Pretendenta parakstīts pieteikums dalībai iepirkumā, kurš sagatavots saskaņā ar Nolikuma 2.pielikumā pievienoto formu. Ja pretendenta piedāvājumu paraksta pilnvarota persona, tad jāpievieno pilnvara vai tās apliecināta kopija. Ja pretendents ir reģistrēts ārvalstīs, jāiesniedz attiecīgajā valstī izsniegta uzņēmuma reģistrācijas apliecības kopija vai izziņa (-s), kas apliecina, ka pretendents, personu grupas dalībnieki, personālsabiedrības dalībnieki un apakšuzņēmēji ir reģistrēti likumā noteiktajā kārtībā. Par Latvijas Republikā reģistrētu pretendentu komisija pārbaudīs informāciju Uzņēmuma reģistra interneta mājaslapā [www.ur.gov.lv](http://www.ur.gov.lv/). |
| 9.2.Pretendenta rīcībā ir ne mazāk kā viens servisa speciālists, kurš ir piedāvātās Preces ražotāja apmācīts un sertificēts aprīkojuma uzstādīšanai, garantijas remonta un apkopes veikšanai | 10.2. Lai apliecinātu nolikuma 9.2. punkta izpildi, pretendents iesniedz apmācīto speciālistu sarakstu un sertifikātu kopijas. |
| 9.3.Sistēmai jābūt saderīgai ar A korpusā uzstādīto ražotāja Sumetzberger pneimopasta sistēmu. | 10.3. Lai apliecinātu nolikuma 9.3. punkta izpildi, pretendents iesniedz apliecinājumu un atbilstošus dokumentus, kas norāda uz sistēmas saderību. |
| 9.4.Pretendents līguma slēgšanas tiesību piešķiršanas gadījumā veiks savas civiltiesiskās atbildības apdrošināšanu par Iepirkuma līguma izpildes laikā pretendenta darbības vai bezdarbības rezultātā Pasūtītājam un trešajām personām nodarīto zaudējumu atlīdzināšanu, 3 (trīs) darba dienu laikā pēc Līguma spēkā stāšanās, bet ne vēlāk kā pirms Iepirkuma līgumā paredzēto darbu uzsākšanas, iesniedzot Pasūtītājam minētās apdrošināšanas polises un dokumentu, kas apliecina apdrošināšanas prēmijas apmaksu kopijas, uzrādot minēto dokumentu oriģinālus. Civiltiesiskās atbildības apdrošināšanai ir jābūt saskaņā ar Latvijas Republikas normatīvajos aktos noteikto (būvdarbu veikšana). | 10.4.Lai apliecinātu atbilstību Nolikuma 9.4.punkta prasībām, Pretendents apliecina, ka Iepirkuma līguma slēgšanas tiesību piešķiršanas gadījumā tas veiks savas civiltiesiskās atbildības apdrošināšanu, saskaņā ar Latvijas Republikas normatīvajos aktos noteikto būvdarbu veikšanai (iekļauts 1.pielikumā). |
| 9.5.Pretendents var balstīties uz trešo personu iespējām, lai izpildītu prasības attiecībā uz pretendenta atbilstību profesionālās darbības veikšanai, kā arī prasības attiecībā uz pretendenta tehniskajām un profesionālajām spējām.  Ja pretendents balstās uz trešo personu iespējām, tad pretendents pierāda, ka viņa rīcībā būs attiecīgie resursi. | 10.5.Personas, uz kuras iespējām pretendents balstās, rakstisks apliecinājums par piedalīšanos Iepirkumā, kā arī apliecinājums nodot pretendenta rīcībā Iepirkuma līguma izpildei nepieciešamos resursus (norādot konkrēti, kas tiks veikts Iepirkuma līguma izpildes laikā), ja ar pretendentu tiks noslēgts Iepirkuma līgums.  Klāt jāpievieno dokuments, kas apliecina apliecinājumu parakstījušās personas tiesības pārstāvēt attiecīgo personu Iepirkuma ietvaros. |
| 9.6.Pretendentam jānorāda visi apakšuzņēmēji. | 10.6.Pretendenta piesaistīto apakšuzņēmēju saraksts, norādot katram apakšuzņēmējam izpildei nododamo Iepirkuma līguma daļu saskaņā ar Tehnisko specifikāciju un pievienojot finanšu aprēķinus, kas norāda Iepirkuma līgumā nododamo daļu procentuālu vērtību. Apakšuzņēmēja sniedzamo pakalpojumu vērtību noteic, ņemot vērā apakšuzņēmēja un visu attiecīgā Iepirkuma ietvaros sniedzamo pakalpojumu vērtību. Par apakšuzņēmējiem jāiesniedz:   * + 1. nosaukums, vienotais reģistrācijas numurs, adrese, kontaktpersona un tās tālruņa numurs, atbildības apjoms procentos, nododamās Iepirkuma līguma daļas apraksts saskaņā ar Tehnisko specifikāciju vai tāmi un jāpievieno finanšu aprēķins, kas norāda Iepirkuma līgumā nododamo daļu procentuālo vērtību;     2. katra apakšuzņēmēja apliecinājums par tā gatavību veikt tam izpildei nododamo līguma daļu saskaņā ar Nolikuma (1.pielikumu). |

1. **Tehniskais piedāvājums.**
   1. Tehniskopiedāvājumu pretendents iesniedz kā savu piedāvājumu Tehniskās specifikācijas (Nolikuma 2. pielikums) izpildei.
   2. Pretendenta tehniskajam piedāvājumam skaidri, viennozīmīgi un nepārprotami jāatspoguļo Tehniskās specifikācijas prasību izpilde.
   3. Finanšu piedāvājumā pretendentam jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē nodrošinātu Iepirkuma līguma izpildi.
   4. Finanšu piedāvājumā visas cenas un summas jānorāda EUR bez pievienotās vērtības nodokļa ar ne vairāk kā diviem cipariem aiz komata.
2. **Piedāvājuma vērtēšana, lēmuma pieņemšana**
   1. Pasūtītājs pārbauda piedāvājumu atbilstību Nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
   2. Piedāvājuma izvēles kritērijs ir saskaņā ar PIL 51.panta ceturto daļu – “Cena”. Līguma slēgšanas tiesības tiks piešķirtas pretendentam, kurš iesniedzis Nolikuma prasībām atbilstošu piedāvājumu ar zemāko cenu un kura kvalifikācija ir atbilstoša Nolikumam.
   3. Iepirkuma komisija piedāvājumu vērtēšanu veic slēgtās sēdēs šādos posmos:
      1. Piedāvājumu noformējuma pārbaude:
         1. Iepirkuma komisija novērtē katra piedāvājuma atbilstību Nolikuma 7. punktā noteiktajām prasībām un to vai iesniegti Nolikuma 10., 11. un 12.punktā noteiktie dokumenti.
         2. Ja piedāvājums neatbilst kādai no piedāvājumu noformējuma prasībām, Iepirkuma komisija var lemt par attiecīgā piedāvājuma tālāku izskatīšanu.
      2. Pretendentu atlase:
         1. Iepirkuma komisija novērtē piedāvājumu noformējuma pārbaudi izturējušā pretendenta atbilstību Nolikuma 9.punktā noteiktajām pretendentu atlases prasībām, vērtējot Nolikuma 10.punktā norādītos pretendenta dokumentus.
         2. Ja Pasūtītājs konstatē, ka pieteikumā vai piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, tas pieprasīs, lai pretendents, vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās informācijas vai dokumenta iesniegšanai Pasūtītājs noteiks samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
         3. Ja Pasūtītājs ir pieprasījis izskaidrot vai papildināt pieteikumā vai piedāvājumā ietverto pretendenta iesniegto informāciju, bet pretendents to nav izdarījis atbilstoši Pasūtītāja noteiktajām prasībām, Pasūtītājs pieteikumu vai piedāvājumu vērtē pēc tā rīcībā esošās informācijas.
         4. Lai izslēgtu šaubas par pretendenta iesniegto dokumenta kopiju autentiskumu, Pasūtītājs var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
         5. Ja pretendents neatbilst kādai no Nolikuma 9.punktā noteiktajām pretendentu atlases prasībām, pretendents tiek izslēgts no turpmākās dalības Iepirkumā un tā piedāvājumu tālāk nevērtē.
      3. Piedāvājumu atbilstības pārbaude:
         1. Iepirkuma komisija pārbauda vai piedāvājums atbilst Tehniskajai specifikācijai.
         2. Ja tehniskais piedāvājums neatbilst Tehniskajai specifikācijai Iepirkuma komisija izslēdz pretendentu no turpmākās dalības Iepirkumā un tā piedāvājumu tālāk nevērtē.
      4. Piedāvājumu vērtēšana:
         1. Iepirkuma komisija pārbauda vai piedāvājumos nav aritmētikas kļūdas. Ja Iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma summu Iepirkuma komisija paziņo pretendentam, kura pieļautās kļūdas labotas. Vērtējot piedāvājumu, Iepirkuma komisija ņem vērā labojumus.
         2. Iepirkuma komisija izvēlas piedāvājumu ar zemāko cenu EUR bez PVN no piedāvājumiem, kuri atbilst Iepirkuma noteikumu prasībām.
         3. Ja Pasūtītājs konstatē, ka piedāvājumu novērtējums atbilstoši izraudzītajam piedāvājuma izvēles kritērijam ir vienāds, tad Pasūtītājs rīko izlozi. Par izlozes noteikumiem tiek informēti pretendenti, kuru iesniegtie piedāvājumi atbilstoši izraudzītajam vērtēšanas kritērijam ir vienādi.
   4. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.
   5. Piedāvājumu vērtēšanas gaitā Pasūtītājs ir tiesīgs pieprasīt, lai pretendents iesniedz apliecinājumu tam, ka piedāvājumu izstrādājis neatkarīgi.
   6. Informācijas pārbaude par PIL 9.panta astotajā daļā noteikto attiecībā uz pretendentu, kuram būtu piešķiramas Iepirkuma līguma slēgšanas tiesības:
      1. Iepirkuma komisija pārbauda vai attiecībā uz pretendentu, kuram būtu piešķiramas līguma slēgšanas tiesības, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu un Nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi PIL 9.panta astotās daļas 1., 2. un 3.punktā minētie nosacījumi.
      2. PIL 9.panta astotās daļas 2.punktā minēto nosacījumu pārbaude ir par periodu: dienā, kad ir piedāvājumu iesniegšanas termiņa pēdējā diena, un dienā, kad pieņemts lēmums par iespējamu Iepirkuma līguma slēgšanas tiesību piešķiršanu.
      3. Lai pārbaudītu, vai pretendents nav izslēdzams no dalības Iepirkumā PIL 9.panta astotās daļas 1., 2. vai 4. punktā minēto apstākļu dēļ, Pasūtītājs rīkojas saskaņā ar PIL 9.panta devīto daļu.
      4. Atkarībā no PIL 9.panta devītās daļas 1. punkta "b" apakšpunktam veiktās pārbaudes rezultātiem Pasūtītājs rīkojas saskaņā ar PIL 9.panta 10.daļu.
      5. Attiecībā uz ārvalstī reģistrētu vai pastāvīgi dzīvojošu pretendentu un PIL 9.panta astotās daļas 4. punktā minēto personu Pasūtītājs pieprasīs, lai pretendents iesniedz attiecīgās kompetentās institūcijas izziņu, kas apliecina, ka uz to un PIL 9.panta astotās daļas 4. punktā minēto personu neattiecas PIL 9.panta astotajā daļā noteiktie gadījumi. Termiņu izziņas iesniegšanai Pasūtītājs noteiks ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, Pasūtītājs to izslēdz no dalības iepirkumā.
   7. Lēmuma, ar kuru tiek piešķirtas līguma slēgšanas tiesības Iepirkumā, pieņemšana un paziņošana
      1. Iepirkuma komisija pārbauda piedāvājumu atbilstību Nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
      2. Iepirkuma komisija līguma slēgšanas tiesības Iepirkumā piešķir pretendentam, kurš izraudzīts atbilstoši Nolikumā noteiktajām prasībām un kritērijiem un nav izslēdzams no dalības Iepirkumā saskaņā ar PIL 9.panta astoto daļu.
      3. Ja iesniegti Nolikumā noteiktajām prasībām neatbilstoši piedāvājumi vai vispār nav iesniegti piedāvājumi, Iepirkuma komisija pieņem lēmumu izbeigt iepirkumu bez rezultāta.
      4. Triju darbdienu laikā pēc lēmuma pieņemšanas Pasūtītājs informē visus pretendentus par Iepirkuma rezultātu un nosūta minēto lēmumu elektroniskā veidā, pievienojot elektroniskajam pastam skenētu dokumentu (Parakstīta lēmuma par iepirkuma rezultātu skenētu kopiju), kā arī savā pircēja profilā nodrošina brīvu un tiešu elektronisku piekļuvi PIL 9.panta trīspadsmitajā daļā minētajam lēmumam.
   8. Iepirkuma līguma slēgšana.
      1. Pretendentam, kurš tiek atzīts par uzvarētāju Iepirkumā, tiek piešķirtas Iepirkuma līguma slēgšanas tiesības. Iepirkuma līgums jāparaksta 10 (desmit) darbdienu laikā no Pasūtītāja nosūtītā (arī uz elektroniskā pasta adresi) uzaicinājuma parakstīt Iepirkuma līgumu izsūtīšanas dienas, ja vien nav vienošanās par citu termiņu. Ja norādītajā termiņā pretendents neparaksta Iepirkuma līgumu, tas tiek uzskatīts par atteikumu slēgt Iepirkuma līgumu.
      2. Ja pretendents, kuram piešķirtas līguma slēgšanas tiesības Iepirkumā, atsakās slēgt Iepirkuma līgumu ar Pasūtītāju, Pasūtītājs var pieņemt lēmumu slēgt Iepirkuma līgumu ar nākamo pretendentu, kura piedāvājums atbilst Nolikuma prasībām un ir nākamais piedāvājums ar zemāko cenu.
      3. Pasūtītājs ir tiesīgs pārtraukt Iepirkumu un neslēgt Iepirkuma līgumu, ja tam ir objektīvs pamatojums.
      4. Atbilstoši PIL 9.panta 18.daļai, desmit darbdienu laikā pēc tam, kad stājas spēkā Iepirkuma līgums vai tā grozījumi, Pasūtītājs savā pircēja profilā ievieto attiecīgi Iepirkuma līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams pircēja profilā vismaz visā Iepirkuma līguma darbības laikā, bet ne mazāk kā 36 mēnešus pēc Iepirkuma līguma spēkā stāšanās dienas.
3. **Pretendenta pienākumi un tiesības:**
   1. Iepirkuma komisijas noteiktajā termiņā sniegt atbildes un skaidrojumus uz Iepirkuma komisijas pieprasījumiem.
   2. Segt visas izmaksas, kas saistītas ar piedāvājumu sagatavošanu un iesniegšanu neatkarīgi no Iepirkuma rezultāta.
   3. Pretendentam ir tiesības pārsūdzēt Iepirkuma komisijas pieņemto lēmumu Administratīvajā rajona tiesā [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā mēneša laikā no lēmuma saņemšanas dienas. Lēmuma pārsūdzēšana neaptur tā darbību.
   4. Pretendenta tiesības saskaņā ar PIL, Nolikumu un Latvijas Republikā spēkā esošajiem normatīvajiem aktiem.
4. **Iepirkuma komisijas pienākumi un tiesības:**
   1. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
   2. Pieaicināt atzinumu sniegšanai neatkarīgus ekspertus ar padomdevēja tiesībām.
   3. Iepirkuma komisijas tiesības saskaņā ar PIL, Nolikumu un Latvijas Republikā spēkā esošajiem normatīvajiem aktiem.

Pielikumi:

1.pielikums “Pieteikums dalībai iepirkumā*(veidne)*”

2.pielikums “Tehniskā specifikācija (Finanšu piedāvājuma forma)”.

3.pielikums “Līguma projekts”

**1.pielikums nolikumam**

(ID. Nr. PSKUS 2017/111)

**Pieteikums dalībai iepirkumā** *(veidne)*

**„Pneimopasts”**

(identifikācijas Nr. PSKUS 2017/111)

**Pretendents:**

|  |  |
| --- | --- |
| nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| reģ. Nr. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| juridiskā adrese: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| pasta adrese (*ja atšķiras*): | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| telefona/faksa numurs:  e-pasts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Bankas rekvizīti:** |  |
| nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| kods: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| konts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| persona, kura tiesīga pārstāvēt pretendentu jeb pilnvarotās personas/amats/vārds/ uzvārds | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

ar šī pieteikuma iesniegšanu pretendents:

1. piesakās piedalīties iepirkumā **„Pneimopasts”**, ID Nr. PSKUS 2017/111 (turpmāk – Iepirkums);
2. apņemas veikt pneimopasta piegādi un izbūvi ne ilgāk kā 10 (desmit) nedēļu laikā atbilstoši Iepirkumā iesniegtajam tehniskajam un finanšu piedāvājumam, piekrīt Iepirkuma nolikumā izvirzītajām prasībām un garantē Iepirkuma līguma izpildi, apliecinot, ka Iepirkuma nolikuma noteikumi ir skaidri un saprotami;
3. apņemas slēgt Iepirkuma līgumu saskaņā ar pievienoto Iepirkuma līguma projektu (Iepirkuma nolikuma 3.pielikums);
4. garantē, ka visa piedāvājumā sniegtā informācija un ziņas ir patiesas un tas nedarbojas cita pretendenta interesēs;
5. apliecina, ka pretendentam ir nepieciešamā tehniskā informācija, resursi un kvalifikācija Iepirkuma tehniskajā specifikācijā norādīto iekārtu un programmatūru uzstādīšanai;
6. apliecina, ka piedāvājumā ietvertās dokumentu kopijas atbilst to oriģināliem[[1]](#footnote-1)[1];
7. apliecina, ka piedāvājumā ietvertie dokumentu tulkojumi atbilst to oriģināliem[[2]](#footnote-2)[2];
8. apliecina, ka Iepirkuma līguma slēgšanas tiesību piešķiršanas gadījumā veiks savas civiltiesiskās atbildības apdrošināšanu, saskaņā ar Latvijas Republikas normatīvajos aktos noteikto;
9. pretendenta vai tā piesaistītā apakšuzņēmēja uzņēmums atbilst (vajadzīgo pasvītrot):
10. *mazā uzņēmuma statusam (nodarbina mazāk nekā 50 personas, bilance nepārsniedz 10 miljonus euro);*
11. *vidējā uzņēmuma statusam (nodarbina mazāk nekā 250 personas, bilance nepārsniedz 43 miljonus euro).*

Ja pretendents piesaista apakšuzņēmējus, kuru veicamo būvdarbu vērtība ir 10 procenti no kopējās Iepirkuma līguma vērtības vai lielāka:

* apakšuzņēmējs (nosaukums, reģ. Nr. juridiskā adrese): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* apakšuzņēmēja atbildības līmenis %\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ja pretendents balstās uz citu personu/uzņēmuma kvalifikāciju:

* persona, uz kuras iespējām pretendents balstās, lai izpildītu kvalifikācijas prasības (\_\_\_)
* uzņēmums, uz kura iespējām pretendents balstās, lai izpildītu kvalifikācijas prasības (nosaukums, reģ. Nr. juridiskā adrese) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*vienošanās ar uzņēmumu, uz kura iespējām pretendents balstās, lai izpildītu kvalifikācijas prasības, atrodas piedāvājuma \_\_\_. lpp.*

2017.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**2.pielikums nolikumam**

(ID. Nr. PSKUS 2017/111)

**TEHNISKĀ SPECIFIKĀCIJA (Finanšu piedāvājuma forma)**

**“Pneimopasts”**

(identifikācijas Nr. PSKUS PSKUS 2017/111)

*(pieejams Pasūtītāja mājas lapā* <http://www.stradini.lv/page/1843> *pie iepirkuma*

*PSKUS 2017/111)*

**3.pielikums nolikumam**

(ID. Nr. PSKUS 2017/111)

**Projekts**

**Līgums Nr. \_\_\_\_\_\_\_\_\_\_\_\_\_\_\_\_\_\_\_**

Rīgā, 2017.gada \_\_.\_\_\_\_\_\_\_\_\_\_\_\_\_\_

**VSIA „Paula Stradiņa klīniskā universitātes slimnīca”**, reģ.Nr.40003457109, adrese: Pilsoņu ielā 13, Rīgā, LV-1002, kuru saskaņā ar statūtiem un 01.03.2017. valdes lēmumu Nr.21 (protokols Nr.9p.1) “Par pilnvarojuma (paraksttiesību) piešķiršanu” pārstāv valdes priekšsēdētāja **Ilze Kreicberga**, (turpmāk - Pasūtītājs) no vienas puses, un

**\_\_\_\_\_\_**, vienotais reģistrācijas Nr.\_\_\_\_, (turpmāk – Izpildītājs), tās \_\_\_\_\_ personā, kurš darbojas saskaņā ar statūtiem, no otras puses,

katrs atsevišķi turpmāk – Puse, kopā – Puses, pamatojoties uz iepirkuma „Pneimopasts” ar identifikācijas Nr. PSKUS 2017/111, (turpmāk – Iepirkums) rezultātiem, noslēdz šādu līgumu, (turpmāk – Līgums):

* 1. LĪGUMA PRIEKŠMETS
  2. Pasūtītājs uzdod, bet Izpildītājs uzņemas par atlīdzību, ar saviem materiāliem, darbaspēku un iekārtām, saskaņā ar Iepirkuma tehnisko specifikāciju un Izpildītāja Iepirkumā iesniegto piedāvājumu (turpmāk - Pielikums) veikt pneomopasta izbūvi no 32. korpusa telpām uz A koprusa telpām (turpmāk – Darbi) Pilsoņu ielā 13, Rīgā.
  3. Ar Līgumu izpildāmo Darbu uzskaitījums un to izmaksas ir atspoguļotas Pielikumā. Līguma izpildes gaitā Darbu izmaksu kopējā summa nevar tikt palielināta, izņemot Publisko iepirkumu likumā noteiktā kārtībā.

1. LĪGUMA IZPILDES KĀRTĪBA UN TERMIŅI
   1. Izpildītājs uzsāk Darbu izpildi un pabeidz \_\_\_\_\_\_\_\_saskaņā ar Pielikumā norādīto.
   2. Izpildītājs nekavējoties (ne vēlāk kā divu darbdienu laikā) pēc Darbu pabeigšanas rakstiski paziņo Pasūtītājam par gatavību Darbu nodošanai un nosūta Pasūtītājam nodošanas-pieņemšanas aktu uz e-pastu: \_\_\_\_\_\_. Pasūtītājs veic Darbu pārbaudi 2 (divu) darbdienu laikā, pieaicinot Izpildītāja pārstāvi.
   3. Ja Pasūtītājs pieņem Izpildītāja veiktos Darbus, Pasūtītājs paraksta Darbu nodošanas-pieņemšanas aktu.
   4. Ja Pasūtītājam ir iebildumi par Darbu kvalitāti vai to neatbilstību Līguma noteikumiem, iebildumi tiek fiksēti defektu aktā. Defektu aktā konstatētos defektus Izpildītājs novērš par saviem līdzekļiem 3 (trīs) darbdienu laikā no defekta akta parakstīšanas brīža. Defektu novēršana nepagarina izpildes termiņu.
   5. Jautājumu par defektu aktā norādīto neatbilstību pamatotību izlemj Pušu pārstāvji defektu akta sastādīšanas brīdī. Ja pārstāvji nevar vienoties, Pusēm ir tiesības pieaicināt neatkarīgu būvekspertu, kura pakalpojumu apmaksā Izpildītājs, ja tiek konstatēts, ka konstatēto neatbilstību rašanās iemesls nav Pasūtītāja vaina. Ja neatkarīgais būveksperts konstatē, ka neatbilstība radusies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
   6. Ja Izpildītājs neceļ iebildumus, tomēr Līgumā norādītajā termiņā nenovērš defektu aktā fiksētās neatbilstības, Pasūtītājam ir tiesības minēto neatbilstību novēršanai uz Izpildītāja rēķina pieaicināt citu kompetentu personu un Izpildītāja pienākums ir segt konstatēto neatbilstību novēršanas izdevumus pilnā apmērā.
2. LĪGUMA SUMMA UN NORĒĶINU KĀRTĪBA
   1. Līguma summa ir \_\_\_\_\_\_\_ EUR (\_\_\_\_\_\_\_\_\_\_\_\_\_ euro un \_\_\_centi) bez pievienotās vērtības nodokļa (turpmāk – PVN), ko Pasūtītājs samaksā Izpildītājam saskaņā ar Līguma noteikumiem ar nosacījumu, ja Izpildītājs izpilda Līgumā noteiktās saistības.
   2. Samaksa tiek veikta šādā kārtībā:
      1. maksu par izpildītajiem Darbiem pēc visu Darbu pabeigšanas Pasūtītājs samaksā 60 (sešdesmit) dienu laikā no Izpildītāja rēķina saņemšanas;
      2. rēķini nedrīkst būt izrakstīti ātrāk, kā dienā, kad ir parakstīts Darbu nodošanas-pieņemšanas akts;
      3. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: [rekini@stradini.lv](mailto:rekini@stradini.lv);
      4. PVN tiek maksāts saskaņā ar spēkā esošajos Latvijas Republikas normatīvajos aktos noteikto;
      5. Pasūtītājs veic samaksu Izpildītājam pārskaitot naudu uz Izpildītāja rēķinā norādīto bankas kontu;
      6. par apmaksas dienu tiek uzskatīta diena, kad Pasūtītājs ir veicis pārskaitījumu uz Izpildītāja rēķinā norādīto bankas kontu.
3. PUŠU TIESĪBAS UN PIENĀKUMI
   1. Izpildītājs apņemas:
      1. izpildot ar Līgumu uzņemtās saistības, veikt Darbus, ievērojot Latvijas Republikas normatīvos aktus, uzņemoties visu atbildību par zaudējumiem, kas nodarīti Pasūtītājam vai trešajām personām šo normu pārkāpuma vai neievērošanas rezultātā;
      2. pilnā apmērā atbildēt par savu darbinieku vai pieaicināto apakšuzņēmēju darbinieku darbības/bezdarbības rezultātā Pasūtītājam vai Darbu izpildes objektam nodarītajiem zaudējumiem;
      3. ja Pasūtītājam rodas pretenzijas par Darbu kvalitāti vai citiem no Līguma izrietošiem jautājumiem, izskatīt Pasūtītāja objektīvi pamatotās rakstiskās pretenzijas un 3 (trīs) darbdienu laikā no to saņemšanas dienas bez Darbu izpildes termiņa pagarinājuma un papildus maksām novērst pretenzijās norādītos defektus vai nepilnības;
      4. pēc Pasūtītāja pārstāvja pieprasījuma uzrādīt Darbu izpildē izmantojamo materiālu sertifikātus;
      5. par Darbu izpildi iesniegt Pasūtītājam Līguma minēto Darba nodošanas – pieņemšanas aktu;
      6. ja Darbu izpildes laikā Pasūtītājs konstatē, ka Darbi nenotiek atbilstoši Pielikumā minētajam termiņam, Izpildītājam 2 (divu) darbdienu laikā ir rakstveidā jāiesniedz Pasūtītājam pamatoti un argumentēti paskaidrojumi par Darbu izpildes termiņa neievērošanas iemesliem.
   2. Izpildītājs ir tiesīgs pieprasīt un saņemt no Pasūtītāja visu Izpildītājam nepieciešamo informāciju, kas saistīta ar Darbu izpildes vietu, un kas ir Pasūtītāja pārziņā.
   3. Pasūtītājs:
      1. apņemas savlaicīgi veikt visus Līgumā atrunātos maksājumus;
      2. ir tiesīgs jebkurā laikā pārbaudīt Darbu izpildi un izteikt saistošus un pamatojošus norādījumus to gaitā.
4. GARANTIJAS UN ATBILDĪBA
   1. Izpildītājs, parakstot Līgumu, garantē visu Darbu pilnīgu un savlaicīgu izpildi.
   2. Izpildītājs, parakstot Līgumu, garantē, ka tam ir un būs visas nepieciešamās speciālās atļaujas, licences vai sertifikāti Līgumā atrunāto Darbu veikšanai visā to izpildes periodā.
   3. Izpildītājs, parakstot Līgumu, dod \_\_ (\_\_\_\_\_\_\_\_\_) mēnešu garantiju (Garantijas termiņš), izņemot, ja ražotājs nodrošina citu garantijas termiņu, izpildītajiem Darbiem, t.sk. arī izstrādājumiem, iekārtām, mehānismiem, skaitot no dienas, kad Puses parakstījušas Līguma atrunāto Darbu nodošanas – pieņemšanas aktu.
   4. Dodot Līgumā atrunātās garantijas, Izpildītājs apņemas atlīdzināt Pasūtītājam visus zaudējumus un par saviem līdzekļiem novērst visus trūkumus, ja tā izteiktie apgalvojumi izrādās nepatiesi vai arī uzņemtās saistības tiek izpildītas nepienācīgi vai netiek izpildītas vispār.
   5. Izpildītājs apņemas bez maksas novērst jebkuru Darba defektu, ja defekts ir atklāts Garantijas termiņā.
   6. Darba garantija neattiecas uz defektiem, kas radušies:
      1. apzinātu bojājumu konstatēšanas gadījumā;
      2. neatļautu izmaiņu veikšanas, Pasūtītāja pašrocīgas remontēšanas rezultātā;
      3. nepārvaramas varas apstākļu rezultātā.
   7. Pasūtītājs nekavējoties (ne vēlāk kā vienas daba dienas laikā) rakstiski (uz e-pastu: \_\_\_\_\_\_\_\_\_\_) paziņo Izpildītājam par jebkuru Darba bojājumu vai Darba neatbilstību Līgumam, kas jānovērš Garantijas termiņa ietvaros. Izpildītājam nekavējoties (saskaņā ar pielikumā norādītajiem termiņiem) jāierodas uz abpusēju defektu akta sastādīšanu. Ja Izpildītājs šajā termiņā neierodas, Pasūtītājs vienpusēji sagatavo defektu aktu, kas ir saistošs Izpildītājam. Pasūtītājs sagatavo defektu aktu un nekavējoties iesniedz Izpildītājam. Izpildītājs novērš attiecīgi konstatētās Darba defektu aktā konstatētās neatbilstības saskaņā ar Pielikumā norādītajiem termiņiem, skaitot no defektu akta sagatavošanas dienas, vai ne vēlāk kā vienas darbdienu laikā no defektu akta sagatavošanas dienas rakstveidā iesniedz Pasūtītājam motivētu atteikumu novērst konstatētās neatbilstības. Pēc konstatēto neatbilstību novēršanas Izpildītājs sagatavo nodošanas – pieņemšanas aktu par veiktajiem darbiem un iesniedz to Pasūtītājam. Pasūtītājs 5 (piecu) darbdienu laikā pārbauda vai ir novērstas visas konstatētās neatbilstības.
   8. Ja tiek konstatēts, ka neatbilstības saskaņā ar Līgumu nav novērstas Pasūtītājam ir tiesības minēto neatbilstību novēršanai uz Izpildītāja rēķina pieaicināt citu kompetentu personu un Izpildītāja pienākums ir segt konstatēto neatbilstību novēršanas izdevumus pilnā apmērā.
   9. Jautājumu par Līguma 5.7. punktā minētā defektu aktā norādītā pamatotību izlemj Pušu pilnvarotie pārstāvji defektu akta sastādīšanas brīdī. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka Darba neatbilstība nav Pasūtītāja vaina. Ja neatkarīgais eksperts konstatē, ka attiecīgi Darba neatbilstības iemesls radies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
   10. Izpildītājs atbild par visu to personu drošību Darbu veikšanas objektā, kurām ir tiesības tur atrasties un nodrošina nepiederošu vai neatbilstoši ekipētu personu neielaišanu objektā. Izpildītājs ir atbildīgs par darba drošības noteikumu ievērošanu Darbu veikšanas laikā objektā.
   11. Izpildītājam 3 (trīs) darbdienu laikā no Līguma spēkā stāšanās jāiesniedz Pasūtītājam civiltiesiskās apdrošināšanas polise atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”, (turpmāk – civiltiesiskās atbildības apdrošināšanas līgums), kura ir spēkā visā Darbu izpildes un garantijas laikā.
   12. Darbu izpildes termiņa kavējuma gadījumā, Izpildītājs maksā Pasūtītājam līgumsodu 0.2% apmērā no Līguma summas par katru kavējuma dienu, bet ne vairāk kā 10 % no Līguma summas.
   13. Par Izpildītāja rēķina neapmaksāšanu Līgumā noteiktajā termiņā, Pasūtītājs maksā Izpildītājam līgumsodu 0.2% apmērā dienā no Līguma summas, bet ne vairāk kā 10% no Līguma summas.
   14. Līgumsoda samaksa neatbrīvo Puses no Līguma izpildes un zaudējumu atlīdzināšanas pienākuma.
   15. Ja Izpildītājs neievēro Līguma 5.7. punktu, Pasūtītājam ir tiesības no Izpildītāja ieturēt līgumsodu 0.1% apmērā no Līguma summas par katru nokavēto defektu novēršanas dienu, bet ne vairāk kā 10% no Līguma summas.
   16. Ja Izpildītājs nepilda Līgumu vai atsakās no tā izpildes, vai ja Līgums tiek vienpusēji izbeigts atbilstoši Līguma 7.6. punktam Izpildītāja vainas dēļ, vai arī Izpildītājs izbeidz Līgumu pirms termiņa, izņemot nepārvaramu varas iestāšanās dēļ, Izpildītājs atlīdzina Pasūtītājam tiešos zaudējumus, kas radušies Līguma izbeigšanas rezultātā, kā arī maksā soda naudu 10 % apmērā no Līguma summas.
   17. Ja Izpildītājs neiesniedz Līgumā noteikto apdrošināšanas polisi, Izpildītājs maksā Pasūtītājam līgumsodu 2000,00 EUR (divi tūkstoši euro) un Pasūtītājam ir tiesības vienpusēji lauzt Līgumu. Par Līguma laušanu saskaņā ar šo punktu, Pasūtītājs rakstveidā nosūta Izpildītājam paziņojumu.
   18. Pasūtītājam ir tiesības aprēķināto līgumsodu ieturēt no Izpildītājam izmaksājamās Līguma summas.
   19. Puses līgumsoda samaksu veic 10 (desmit) dienu laikā pēc attiecīgās Puses rēķina par līgumsoda samaksu nosūtīšanas otrai Pusei, veicot bezskaidras naudas pārskaitījumu uz rēķinā norādīto bankas konta numuru. Par samaksas dienu tiek uzskatīta diena, kad veikts naudas pārskaitījums, ko apliecina attiecīgais maksājuma uzdevums.
   20. Līgumsoda samaksa neatbrīvo Puses no Līguma izpildes un Puses var prasīt kā līgumsoda, tā arī Līguma noteikumu izpildīšanu.
5. LĪGUMA DARBĪBAS TERMIŅŠ, LĪGUMA GROZĪŠANA UN IZBEIGŠANAS KĀRTĪBA
   1. Līgums stājas spēkā ar tā abpusējas parakstīšanas brīdi un darbojas līdz Pušu savstarpējo saistību pilnīgai izpildei. Līguma noteikumi un saistības attiecībā uz garantijas un apkopes noteikumiem ir spēkā \_\_\_\_ mēnešus no Preces pieņemšanas – nodošanas akta parakstīšanas brīža.
   2. Līguma noteikumi var tikt grozīti, Pusēm vienojoties. Visi Līguma grozījumi noformējami rakstiski divos identiskos eksemplāros un pievienojami Līgumam kā neatņemama sastāvdaļa. Viens vienošanās eksemplārs glabājas pie Pasūtītāja, bet otrs pie Izpildītāja.
   3. Pusēm ir tiesības slēgt vienošanos par papildu darbu veikšanu, iepriekš saskaņojot papildu darbu apjomu, cenu un samaksas kārtību, kā arī ievērojot Publisko iepirkumu likumu;
   4. Līguma grozījumi stājas spēkā ar dienu, kad tie ir abpusēji parakstīti.
   5. Pusēm, savstarpēji rakstiski vienojoties, ir tiesības izbeigt Līgumu.
   6. Pasūtītājs, bez Pušu rakstiskas vienošanās, var vienpusēji izbeigt Līgumu pirms termiņa, rakstveidā paziņojot par to Izpildītājam 10 (desmit) dienas iepriekš, ja Izpildītājs:
      1. notikusi Izpildītāja labprātīga vai piespiedu likvidācija;
      2. pret Izpildītāju uzsākta maksātnespējas procedūra;
      3. atkārtoti neveic uzņemtās saistības atbilstoši Līgumam un par to ir sagatavots akts Līgumā noteiktā kārtībā;
      4. kavē Darbu beigu termiņu ilgāk par 10 (desmit) kalendārām dienām.
   7. Ja Līgums tiek izbeigts saskaņā ar Līguma, Pasūtītājs samaksā Izpildītājam par Darbiem tādā apjomā, kā tie ir paveikti atbilstoši Līguma noteikumiem uz Līguma izbeigšanas dienu saskaņā ar Līgumā noteikto kārtību.
6. NEPĀRVARAMA VARA (FORCE - MAJEURE)
   1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma abpusējas parakstīšanas un kurus Puses nevarēja iepriekš paredzēt un novērst.
   2. Pie šādiem apstākļiem pieskaitāmi - ugunsgrēks, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības rezultātā pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.
   3. Pusei, kas atsaucas uz nepārvaramu, ārkārtēja rakstura apstākļu darbību, trīs darbdienu laikā par tiem rakstiski jāpaziņo otrai Pusei, norādot iespējamo saistību izpildes termiņu un cēloņsakarības pamatojumu starp šo faktu un nespēju izpildīt savas saistības.
   4. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katrai no Pusēm ir tiesības vienpusēji pārtraukt Līgumu.
   5. Ja Līgums šādā kārtā tiek pārtraukts, nevienai no Pusēm nav tiesību pieprasīt no otras Puses zaudējumu atlīdzību.
7. STRĪDU RISINĀŠANAS KĀRTĪBA
   1. Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
   2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.
   3. Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
   4. Jautājumi, kas nav atrunāti Līgumā, tiek apspriesti un risināti saskaņā ar Latvijas Republikā spēkā esošajiem normatīvajiem aktiem.
8. CITI NOTEIKUMI
   1. Kādam no Līguma noteikumiem zaudējot spēku normatīvo aktu izmaiņu rezultātā, Līgums nezaudē spēku tā pārējos punktos.
   2. Līgums ir saistošs Pušu tiesību un saistību pārņēmējiem.
   3. Ja kādai no Pusēm tiek mainīts juridiskais statuss, Puses amatpersonu pārstāvības tiesības vai kāds no Līgumā minētajiem Puses rekvizītiem, telefona, faksa numurs, e-pasta adrese, biroja, pasta adrese u.c., Puse nekavējoties (ne vēlāk kā trīs dienu laikā) rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un pielikumā minētajiem Pušu pārstāvjiem un to rekvizītiem.
   4. Līgums ir sagatavots un parakstīts uz \_\_ (\_\_\_\_\_\_\_\_) lapām, tajā skaitā Pielikums uz \_\_(\_\_\_\_\_\_\_\_\_\_\_\_) lapām. Līgums sagatavots 2 (divos) vienādos eksemplāros, katrai Pusei pa vienam Līguma eksemplāram. Abiem Līguma eksemplāriem ir vienāds juridisks spēks.
9. PUšu REKVIZĪTI

|  |  |  |
| --- | --- | --- |
| **Valsts sabiedrība ar ierobežotu atbildību**  **„Paula Stradiņa klīniskā universitātes slimnīca”** |  | |
| reģ. Nr. 40003457109  Pilsoņu iela 13, Rīga, LV-1002 |  | |
| Nor. konts: LV74HABA0551027673367  AS „Swedbank”  kods HABALV22 |  | |
|  |  | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_/I.Kreicberga/ | \_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_/ | |
|  | |  | |

1. [1] norāda, ja piedāvājumā ir ietvertas dokumentu kopijas. [↑](#footnote-ref-1)
2. [2] norāda, ja piedāvājumā ir ietverti dokumentu tulkojumi. [↑](#footnote-ref-2)